ועדת הכלכלה, כנסת 15, פרוטוקול מספר 203, 2000-10-31 10:00

חברי הוועדה: אלי בן-מנחם רומן ברונפמן אברהם הירשזון יצחק וקנין נעמי חזן אחמד טיבי נחום לנגנטל יהושע מצא מוחמד ברכה אבשלום וילן שלום שמחון

מוזמנים: אורי אורנן יועץ שר התקשורת יורם מוקדי מנהל המינהלת להסדרת השידורים לציבור, המועצה לשידורי כבלים דורית ענבר,עו"ד יו"ר המועצה לשידורי כבלים אמיר לוי רכז תקשורת, אגף תקציבים טליה שטרק ראש צוות כלכלי, הממונה על ההגבלים העסקיים שמואל שם-טוב מנכ"ל הרשות השנייה לטלוויזיה ורדיו יאיר שטרן ראש צוות הקמת הערוץ השלישי יאיר תדהר מנכ"ל האיגוד הישראלי לפרסום דוד אדמון נשיא חטיבת ישראל, האיגוד הבינלאומי לפרסום ליאור פורת, עו"ד די.

מוזמנים: בי.

מוזמנים: אס שירותי לווין בע"מ תקוה נוימן איגוד הצרכנים מרק מאירסון מנכ"ל-נציג ערוץ NTV נסים משעל אילן שוקן

קצרנית: נושא: ערוצים יעודיים בכבלים - בקשת שר התקשורת לשינוי בהחלטות הוועדה.

קצרנית: ערוצים יעודיים בכבלים – בקשת שר התקשורת לשנוי

אברהם פורז: אני מתכבד לפתוח את ישיבת הוועדה.

אברהם פורז: על סדר יומנו: פנייתו של שר התקשורת, בנימין בן-אליעזר, לקיים דיון נוסף בנושא הערוצים היעודיים.

אברהם פורז: ועדת הכלכלה סיימה בשעתו את הדיון, כאשר כל מה שנותר היה תיאום של כמה נושאים, אבל לפי המכתב הנושא את התאריך 16 באוקטובר מדובר בשינויים משמעותיים בחלק מהנושאים.

דורית ענבר: כפי שאמר יו"ר הוועדה, האישור להוצאה של הערוצים ניתן.

דורית ענבר: למעשה ניתן היה כבר להוציא אותם, אלא שאנחנו סברנו שעל-מנת להוציא אותם באופן יותר נכון, יותר הוגן כלפי ציבור המציעים הפוטנציאלי, יש לעשות שלושה תיקונים קטנים ומאוד נכונים לביצוע.

דורית ענבר: הנושא הראשון הוא החלטה לגבי אפשרות של כל אחד ממפעילי הערוצים היעודיים למכור תכנים שהוא מייצר, במידה ויימצא קונה לתכנים הללו.

אברהם פורז: זה אסור היה קודם?

דורית ענבר: לא.

דורית ענבר: כל ערוץ אחר במדינת ישראל יכול לעשות את זה, אלא שעל פי חוק הבזק נקבע במפורש שכל מקור הכנסה של הערוצים היעודיים דורש גם את אישור ועדת הכלכלה וגם את אישור הממשלה.

דורית ענבר: זאת הסיבה שאנחנו פונים אל הוועדה על-מנת לקבל את הסכמתה לעניין הזה.

דורית ענבר: אנחנו חושבים שבמידה ויוצאים ערוצים יעודיים ומקור ההכנסה היחיד שלהם הוא פרסומות, מן הראוי שניתן להם את מה שבעצם טריוויאלי שיהיה להם – האפשרות למכור תכנים.

דורית ענבר: זאת השאלה הראשונה שאנחנו מבקשים להכריע בה.

דורית ענבר: השאלה השנייה שאנחנו מבקשים להכריע בה היא: החלטה מפורשת שיצא רק ערוץ חדשות אחד, במקום שני ערוצי חדשות כפי שהוכרע בעבר.

דורית ענבר: גם הטעם הזה הוא אותו טעם.

דורית ענבר: אנחנו חושבים שכדי לקיים אותו ברמה גבוהה, כפי שאנחנו מצפים ודורשים מהזוכה במכרז לעשות, צריך תקציב מאוד מאוד גבוה.

דורית ענבר: כיוון ששני ערוצים הוא דבר שהוא חסר ייתכנות כלכלית בתנאים של מדינת ישראל, הממשלה שקיבלה החלטה שלפיה צריך להוציא ערוץ כזה עושה את הדבר הנכון.

דורית ענבר: ההחלטה השלישית שאנחנו מבקשים שתתקבל היום נוגעת להגדרה בחוק הבזק לגבי הפקות מקומיות.

יורם מוקדי: חוק הבזק הנוכחי קובע מכסה לגבי כל הערוצים היעודיים של 20% הפקות מקומיות.

יורם מוקדי: החוק הנוכחי קובע מה זאת הפקה מקומית.

יורם מוקדי: מכיוון שאנחנו דנים כרגע בערוץ חדשות יעודי, שהתפקיד שלו זה לערוך מהדורות חדשות ותוכניות בענייני אקטואליה, ברור שאין שום כוונה לחייב אותו לעשות דווקא דברים אחרים, ולכן ההגדרה בחוק לא מתאימה.

יורם מוקדי: אנחנו מבקשים לרדת בכל הנוגע להפקות מקומיות ל50 שעות, וזאת בנוסף לזה שאנחנו רוצים לחייב את הערוץ הזה ש60% מהמשדרים שלו יופקו בישראל.

נעמי חזן: האם השינוי בהגדרה יחול גם על התוכניות החדשות של הערוצים הקיימים?

דורית ענבר: רק על הערוץ היעודי.

נעמי חזן: זאת אומרת שכתבת תחקיר בערוץ השני, שעומדת בהגדרה שלכם, לא תחשב כהפקת מקור.

דורית ענבר: הערוץ השני נדון, למרבה הצער, על פי חוק אחר לחלוטין ולכן גם חלים עליו כללים אחרים והגדרות אחרות.

נעמי חזן: אז בואי נדבר על הערוץ הראשון.

דורית ענבר: גם הוא לפי חוק אחר שהוא חוק רשות השידור.

דורית ענבר: מדובר רק על הערוץ היעודי.

דורית ענבר: ערוץ החדשות הוא היחיד שנפגע מהעיוות שנוצר בהגדרה.

דורית ענבר: יש איזה שהוא מוקש קטן בהגדרות של החוק.

אתי בנדלר: איש לא חשב שערוץ חדשות יכול להיות ערוץ יעודי.

אברהם פורז: אתם באים ואומרים לנו שאתם לא רוצים שני ערוצי חדשות כי הם לא יכולים להחזיק מעמד, ושצריך לשנות את החלטת הוועדה שהתקבלה ב1998 שאמרה שהמכרזים לשני ערוצי החדשות יצאו בו זמנית.

אברהם פורז: אתם יכולים לתת לנו איזו שהיא הערכה כלכלית לגבי סיכוי הערוץ היחידי?

אברהם פורז: מחישובים שעשיתי מדובר בסכומים יותר קטנים מ30 מיליון דולר בשנה שדיברתם עליהם.

אברהם פורז: לפי ורסיה א' הגעתי ל-13 מיליון שקל בשנה הראשונה ול-19 מיליון שקל בשנה השנייה.

אברהם פורז: זה רחוק מאוד מ-20 מיליון דולר, ודאי מ-30 מיליון דולר.

יורם מוקדי: בנוגע לשני הערוצים היו חילוקי דיעות בעבר אם צריך לצאת בשני ערוצים בו זמנית או לא.

יורם מוקדי: אנחנו פה כדי להציג את העמדה שלנו, שאומרת שצריך לצאת עם ערוץ חדשות אחד.

יורם מוקדי: ערוץ החדשות הזה לפי הבדיקה שלנו יש לו ייתכנות.

יורם מוקדי: זה הכל שאלה של הערכות.

יורם מוקדי: מה שברור לנו זה שיש התעניינות של גורמים פוטנציאלים.

יורם מוקדי: אנחנו נקטנו בכל הצעדים כדי לעזור לו להגיע לייתכנות ולמצב שהוא ירוויח.

יורם מוקדי: המכרז הזה הוא לא על השיק שמשולם.

דורית ענבר: אנחנו רואים שהמתעניינים הם מתעניינים שעיסוקים הוא ייצור מדיה וחדשות.

דורית ענבר: אנחנו בהחלט חושבים שכל הגורמים הללו מאמינים שהערוץ הוא כלכלי ושכדאי להרים אותו.

יורם מוקדי: אני רוצה להדגיש שהוועדה הזאת אישרה שני ערוצי חדשות.

יורם מוקדי: עכשיו אנחנו באים ומבקשים לרדת לאחד.

יורם מוקדי: אם נצא עם אחד, אנחנו משפרים את סיכויו בצורה ממשית.

אברהם פורז: מה התוכניות שלכם לגבי הערוצים היעודיים האחרים?

דורית ענבר: אנחנו מקווים להוציא את כולם, קרובים ככל האפשר אחד לשני ובמהירות האפשרית, כדי לא למשוך את המציעים יותר ממה שנחוץ.

דורית ענבר: אנחנו מתכוונים להוציא את כולם בקצב מאוד מאוד אינטנסיבי.

דורית ענבר: הסדר שנקבע: מיד לאחר החדשות להוציא רוסית וערבית.

דורית ענבר: הטיוטות של הרוסית והערבית כבר מוכנות באופן די מושלם.

דורית ענבר: אנחנו הגשנו אותן לוועדה, כפי שהגשנו את מכרז החדשות זה מכבר לעיונה של הוועדה.

דורית ענבר: למרות שאפשר להוציא עכשיו את המכרזים הללו, אנחנו נוציא את ערוץ החדשות בתוך כשבוע, שבועיים, את הערוץ הרוסי שלושה שבועות לאחר מכן ואת הערוץ הערבי כשלושה שבועות לאחר מכן.

דורית ענבר: אגב, אנחנו לא לגמרי סגורים – יכול להיות שנוציא קודם את הערבי ואחר כך את הרוסי, אנחנו פשוט עובדים על שניהם במקביל.

דורית ענבר: את כל אלה אנחנו מתכננים.

דורית ענבר: יש לנו יסוד מאוד סביר להניח שכל הערוצים האלה יוצאו לפני תום השנה הזאת.

דורית ענבר: מיד לאחר מכן, אם נספיק עוד השנה, נוציא את ערוץ המוסיקה.

אבשלום וילן: אני לא הייתי כאן כשהוחלט על שני ערוצי חדשות.

אבשלום וילן: אני מודה שאני לא רואה את הייתכנות הכלכלית כאשר הערוץ הראשון הוא ערוץ ציבורי, יש את חברת החדשות של הערוץ השני, ועדת הכספים הוציאה לדרך את הערוץ השלישי ועכשיו מדברים על חברת חדשות – CNN ישראלית.

אבשלום וילן: על אחד אולי יש ייתכנות, על שניים אני בספק.

אבשלום וילן: למה לא לתת שעתיים של תוכניות תחקיר, כדי שבאמת יהיה מסביב לזה, מעבר לחדשות עצמן, עוד בשר?

אבשלום וילן: מה רע בזה?

יורם מוקדי: תוכניות התחקיר האלה מאוד יקרות.

יורם מוקדי: כדי לא להעמיס על הערוץ הזה יותר מידי וכדי שיעשה את יעודו האמיתי שזה חדשות, אנחנו נחייב אותו ב-50 שעות.

יורם מוקדי: חלק מהתחרות היא כמה שעות נוספות הוא מתחייב לתת מעבר לאותה מכסה של שעה בשבוע תוכניות תחקיר.

יורם מוקדי: מבדיקות שעשינו, אם נדרוש יותר, נעמיס יותר מידי על הערוץ דבר שיפגע בתוכניות.

נסים משעל: אני רוצה להעיר 3 הערות.

אברהם פורז: רק תאמר לנו מכוח מה הגעת אלינו.

נסים משעל: מכוח זה שבדקתי את הנושא הזה של החדשות, מכוח זה שאני מנסה לארגן קבוצת משקיעים שתלך על ערוץ החדשות, ומכוח זה שיש המון עיתונאים שרוצים שייפתח בפניהם ערוץ חדשות.

נסים משעל: חברי ואני עשינו בדיקה לעומק לגבי הייתכנות הכלכלית של כזה פרוייקט.

נסים משעל: המשקיעים שאנחנו עניינו אותם הם לא קטלא קניא במשק, הם משקיעים גדולים.

נסים משעל: כאשר דיברנו איתם, דבר ראשון הם אמרו לנו: תביאו לנו ייתכנות כלכלית, מה שנקרא BUSINESS PLAN.

נסים משעל: כשהבאנו, הם לא הסתפקו, הם הטילו על כלכלנים מאוד גדולים לעשות ייתכנות כלכלית.

נסים משעל: כשהם הגיעו למסקנה שיש על מה לדבר, הם שאלו הרבה שאלות.

נסים משעל: אנחנו, הצד העיתונאי, ניסינו להוביל אותם להכנס לפרוייקט הזה כשהם יגיעו למסקנה שהייתכנות הכלכלית היא כדאית.

נסים משעל: הם לא הולכים להרוויח כסף בשנה הראשונה או בשנה השנייה, אבל באיזור השנה השלישית, רביעית זה יתחיל להתאזן.

נסים משעל: אני יודע שהדבר שמציק לך, אדוני היושב-ראש, זה אם יש לזה ייתכנות כלכלית.

נסים משעל: אם יש משקיעים שמוכנים להשקיע, אז מדובר בגופים שבדקו ובודקים.

נסים משעל: הם לא ילכו אם לא תהיה להם ייתכנות כלכלית.

נסים משעל: העיניים היפות של חברי הכנסת או של העיתונאים זה לא דבר שמזיז להם, הם רוצים לראות ייתכנות כלכלית.

אברהם פורז: תראה, אחד החששות, לפחות שלי, זה שגופים כלכליים גדולים ייכנסו לזה מתוך עניין שהם לא ירוויחו כסף אלא כי זה משרת מטרות אחרות.

אברהם פורז: כאשר יש לך כלי תקשורת חזק, אז גם אם אתה מפסיד זה משרת מטרות אחרות.

אברהם פורז: אני רוצה להיות בטוח שמי שנכנס לפה, לא נכנס לזה כדי שזה יהיה מנוף לדברים אחרים, אלא רואה בזה תכלית בפני עצמה.

נסים משעל: מה, אנחנו חשדנים?

נסים משעל: אנחנו בוחנים כליות ולב?

נסים משעל: האם מאחורי בדיקת הכדאיות הכלכלית מסתתר זה שכדאי לגוף שיהיה מעורב בערוץ החדשות, אני לא יודע.

נסים משעל: אם כן, אז מה?

נסים משעל: אנשי המקצועי, תאמין לי, הם כאלה ששום דבר לא יזיז להם.

נסים משעל: גם אם יהיה משקיע ענק, הם יעשו את עבודתם ביושר.

נסים משעל: בקטע הזה אני מציע לתת אמון.

נסים משעל: אני מאמין בעיתונאים שאנחנו מנסים לארגן.

נסים משעל: ממה שאני שומע, המכרז כקו הולך לתת הרבה כוח לאנשי המקצוע, כדי שאותם בעלי מאה לא יוכלו להשפיע על אנשי המקצוע.

נסים משעל: תן אמון באנשי המקצוע.

נסים משעל: אני לא יכול לחשוף פה שמות, אבל תאמין לי אלה לא אנשים שיבוא איש העסקים וישפיע עליהם בכסף כזה או אחר.

נסים משעל: הזמן פועל לרעתנו מסיבה פשוטה: המצב הכלכלי והבטחוני ידוע לכולכם.

נסים משעל: אותם משקיעים מתחילים לעצור כשהם רואים שהמצב הזה הולך ונמשך.

נסים משעל: אני לא יודע אם כשתאשרו את ההחלטה בעוד שבועיים, שלושה הם יהיו.

נסים משעל: היום הם מוכנים.

נסים משעל: אנחנו אמרנו להם שהיום הוועדה מתכנסת.

אברהם פורז: אבל גם ככה עד שהמכרז מתפרסם.

נסים משעל: מדובר על תקופה עדינה.

נסים משעל: אני לא רואה הרבה משקיעים מחו"ל באים להשקיע בישראל.

אבשלום וילן: אבל הפריחה של החדשות היא דווקא בתקופה שיש אירועים.

נסים משעל: כן, אבל לך תדע אם הם יראו את זה כך בעוד חודש כמו שהם רואים את זה היום.

נסים משעל: הייתי מאוד מבקש לקבל החלטה, כדי לאפשר לערוצים היעודיים לצאת.

נסים משעל: אנחנו מתעניינים בערוץ החדשות.

נסים משעל: אנחנו חושבים שזאת אפשרות להרבה אנשי מקצוע לפתוח מקום עבודה חדש.

נסים משעל: לגבי הייתכנות הכלכלית, אני רק יכול לומר שהמשקיעים לא הולכים להיות מיליארדרים מזה, אבל אני מניח שבתוך תקופה הם גם לא יפסידו.

אילן שוקן: אני חושב שזה נכון להסתכל קצת בחשש על התחזיות הכלכליות של ערוצי הטלוויזיה הנוספים – הערוץ השלישי והערוצים היעודיים, כיוון שהתחרות נעשית הרבה יותר גדולה, מספר הערוצים שהצופה יכול לבחור אותם גדל, מה שגורם לרייטינג של כל ערוץ לרדת.

אילן שוקן: כנראה גם שהוצאות הייצור לא תקטנה אלא תעלינה בגלל התחרות בין הערוצים שירצו לייצר חומר מקורי.

אילן שוקן: מבחינה זו אני יכול להבין את החששות של יושב-ראש הוועדה.

אילן שוקן: ההצעה של משרד התקשורת באה לפתור בעיה מסויימת על ידי מכירת תכנים לגורם כמו הערוץ השלישי.

אילן שוקן: על ידי כך היא תקבל כיסוי נוסף לחלק מהעלויות של ערוץ החדשות.

אילן שוקן: מהבחינה הזאת זה בהחלט צעד שמשפר את הייתכנות הכלכלית של ערוץ כזה.

אילן שוקן: לפני פחות מ-10 שנים הופענו בכנסת והבענו את החששות של העיתונות מפני הערוץ המסחרי, אבל היום, במבט לאחור, החששות האלה התבדו במידה מסויימת.

אילן שוקן: אמנם ב-1994 קבוצת "הארץ" הרוויחה 20% ממה שהיא הרוויחה ב-1993, אבל מה שקרה אחר כך - אוסלו והעליה מחבר המדינות - גרם לעיתונות לצאת מהקושי שגרם לה ערוץ 2.

אילן שוקן: עכשיו, ערוץ 3, בתנאים אחרים.

אילן שוקן: .

אברהם פורז: אנחנו מדברים פה על 5,6 ערוצים מפירסום – הערוץ השלישי, ערוץ החדשות, הערוץ ברוסית, הערוץ בערבית, הערוץ הים תיכוני ומורשת.

אילן שוקן: שתי ההצעות הראשונות של המועצה נראות לי נכונות, כי הן מקדמות את הכדאיות הכלכלית של ערוץ חדשות יעודי.

אילן שוקן: אנחנו חשבנו על ערוץ חדשות יעודי נוסף, שונה.

אילן שוקן: אחד הדברים שאנחנו, קבוצת "הארץ", באופן ספציפי מתעניינים בו, זה ערוץ חדשות כלכלי.

אילן שוקן: הוא פרוייקט הרבה יותר קטן מערוץ חדשות כללי.

אילן שוקן: אם אתה לוקח את עמודי החדשות של עיתון "הארץ", אתה רואה מספר עמודים שווה לחדשות כלכליות ולחדשות כלליות.

אילן שוקן: אנחנו התקשרנו עם חברת CNBC, שהיא קבוצה בת של ג'נרל אלקטריק.

אילן שוקן: אם היתה אפשרות לתת ערוץ חדשות כלכלי יעודי אנחנו היינו הולכים על זה.

אילן שוקן: מדובר על סדר גודל של בין 5 ל-10 מיליון דולר.

אילן שוקן: אנחנו היינו נשענים על מערכת הon line שלנו, שנותנת חדשות כלכליות באינטרנט, ומשלבים בזה גם שידורי חדשות כלליים.

אברהם פורז: מה שאתה אומר:

אברהם פורז: תשארו עם שני ערוצי חדשות, רק תקבעו שאחד מהם הוא כלכלי.

אילן שוקן: למשל.

אילן שוקן: כדי שהערוץ הכלכלי יהיה מעשי וכלכלי צריך יהיה היקף יותר משמעותי של חומר חוץ.

אילן שוקן: אני חושב שגם זה דבר רלוונטי, בגלל הגלובליזציה והעובדה שכל מי שמתעניין בעסקים רוצה לדעת מה קורה בעולם.

אברהם פורז: זה גם חומר זול יחסית לקנייה.

אילן שוקן: ההתקשרות שלנו עם CNBC או עם גופים אחרים יכולה לתת ON LINE לצופי טלוויזיה מה קורה בבורסות בעולם וכמובן גם חדשות כלליות.

נסים משעל: זה אמור להיות בתוך ערוץ החדשות.

דוד אדמון: אנחנו לא צריכים להתעלם מהעובדה שמחזור הפירסום במדינת ישראל נע סביב המיליארד דולר, כאשר העוגה הזאת מתחלקת.

דוד אדמון: העוגה הזאת לא תגדל כל כך מהר.

דוד אדמון: אנחנו גם לא חושבים שהמשק גדל במהירות כפי שתקציבי הפירסום גדלים.

דוד אדמון: מעבר לערוצים היעודיים, אנחנו פותחים את השמיים בימים אלה לעוד ערוצים נוספים שייכנסו לביתנו, שכולם מלווים בפירסומות, בעיקר של חברות רב-לאומיות.

דוד אדמון: חברה כמו "נסטלה", שמפרסמת בחלק גדול מהערוצים האלה, לוקחת בחשבון שחלק גדול מהערוצים גם רואים בארץ, מה לשחברה ישראלית אין את האפשרות לקחת בחשבון.

דוד אדמון: כשמדברים על מאין יבוא הכסף לאותם ערוצים, צריך לקחת בחשבון שאחד בא על חשבון השני.

דוד אדמון: אם נכנסים ערוצים חדשים וערוצי אינטרנט חדשים, זה בא פחות או יותר על אותו תקציב, צמוד לגידול התל"ג.

דוד אדמון: אנחנו, אנשי הפירסום, בעד כמה שיותר ערוצים כדי שהתחרות תהיה כמה שיותר רצינית.

דוד אדמון: אני מייעץ לוועדה לא לקחת בחשבון את התקציבים שמוצעים לרשות השידור כדי להקים תחנת טלוויזיה פרטית ועצמאית.

יאיר תדהר: אנחנו תומכים בהצעות שהוגשו לאישור הוועדה.

יאיר תדהר: בזמנו, כאשר היו הדיונים בוועדה, חשבנו ששני ערוצי חדשות זה קצת יותר מידי כבד.

אברהם פורז: מה אתה אומר על ההצעה של מר שוקן – להשאר עם שניים כאשר אחד כלכלי?

יאיר תדהר: אני חושב שלערוץ חדשות שמשדר 24 שעות ביממה חדשות יהיה הרבה מאוד זמן להכניס גם כלכלה, כי כמה חדשות כבר אפשר להראות.

יאיר תדהר: אנחנו לא חושבים שיש מקום לשני ערוצי חדשות.

יאיר תדהר: אנחנו היינו מעדיפים שהכבלים היו מקבלים פירסום והלווין היה מקבל פירסום.

יאיר תדהר: אנחנו לא חושבים שלא צריך להיות רגולטור, אבל אנחנו כן חושבים שהשוק צריך להחליט מי יצפה במה.

יאיר תדהר: הכוחות הכלכליים במשק הם שיקבעו.

יאיר תדהר: בכל העולם השוק מדבר.

יאיר תדהר: אם התחנה תהיה טובה, היא תקבל רייטינג גבוה, יהיו לה הכנסות מפרסום, ובעלי המניות שלה יעשו כסף.

טליה שטרק: אנחנו לא בדקנו את הייתכנות הכלכלית של מעבר משני ערוצי חדשות לערוץ חדשות אחד.

טליה שטרק: הגישה שלנו אומרת שבמקום שבו ניתן לאפשר לכוחות השוק לעשות את שלהם ולבוא עם רעיונות כמו שבאים כאן, שאנחנו לא יכולים לחזות אותם, לנישות שונות של חדשות, אסור לעצור את זה.

טליה שטרק: לכן, יש לנו איזה שהוא קושי לתמוך בהחלטה מהסוג הזה, שממליצה לעבור משני ערוצים לערוץ אחד.

אבשלום וילן: מה עם כשל שוק?

טליה שטרק: הפתרון של כשל שוק זה להוסיף עוד ערוצים מהסוג הזה.

טליה שטרק: המשמעות של כשל שוק היא כאשר יש מישהו שרוצה ערוץ כזה ואין לו אפשרות לקבל אותו.

נחום לנגנטל: מה, אין תחרות בין חברות חדשות?

טליה שטרק: זה לא עניין של מספיק תחרות.

טליה שטרק: יכול להיות שלצרכן שני ערוצים עדיפים על ערוץ אחד.

נחום לנגנטל: אפשר להגיד גם ששלושה ערוצים עדיפים על שניים.

נסים משעל: שני ערוצי חדשות זה להרוג את העניין הזה של ערוצים יעודיים.

נסים משעל: זה לא יעמוד במבחן כלכלי.

אברהם פורז: מה אתה אומר על הרעיון לעשות אחד כלכלי?

נסים משעל: תראה את CNN שמשדרת הכל, כולל כלכלה.

נסים משעל: על פי אותו משקל אפשר גם לעשות ערוץ יעודי לנשים.

נסים משעל: הנושא הכלכלי יקבל ביטוי בערוץ החדשות, ובמסה גדולה.

נסים משעל: מה, בערוץ הכלכלי לא ישדרו חדשות?

אורי אולנן: בהחלטת ועדת הכלכלה בשעתו היה מרכיב הבו-זמניות.

אורי אולנן: המרכיב של הבו-זמניות הוא בעייתי במיוחד.

אורי אולנן: אם בתוך הוועדה יש את ההסכמה לכך שאין צורך למנוע מעוד ערוצים להתפתח, כפי שהביעה פה הנציגה של הממונה, אז אנחנו נשמח אם מרכיב הבו-זמניות ילך מן העולם ונוכל לפתוח בערוץ אחד, לראות איך הוא מתפתח, ולאחר מכן לשקול אם יש מקום לעוד ערוץ.

אורי אולנן: מהבחינה הזאת נצא מאוד מרוצים.

אורי אולנן: אילן שוקן: כשדיברתי על ערוץ כלכלי, דיברתי על פרוייקט בסדר גודל של 5,6 מיליון דולר שנשען על תוצר לוואי של מערכת כלכלית קיימת.

אורי אולנן: זה דבר שצריך לחשוב עליו.

אברהם פורז: האם יש דבר כזה?

אילן שוקן: CNBC זה אחד הערוצים המצליחים ביותר.

אילן שוקן: נכון שכתוצאה מההצלחה העצומה של אחת היחידות של ג'נרל אלקטריק CNN הרגישה צורך להגביר את המינון הכלכלי בשידורים שלה.

אילן שוקן: באמריקה הנושא הכלכלי הפך בשנים האחרונות להיות מאוד פופולארי.

ליאור פורת: אם מדובר על הערוצים היעודיים שיחוייבו לעבור לפלטפורמה של לווין או כבלים באמצעות הוראה של השר, אז מדובר על ערוצים שחייבים להעביר אותם תמורת דמי שימוש.

ליאור פורת: אנחנו לא חושבים שיש מקום להתיר להם לגבות דמי מנוי.

ליאור פורת: אני לא כל כך מבין מנוסח ההחלטה ממי צריך לגבות דמי מנוי.

ליאור פורת: השאלה באיזה ערוצים מדובר.

מרק מאירסון: התיקונים של המועצה בהחלט נראים לנו, כי אלה תיקונים שרק משפרים את היכולת של המשקיע הפוטנציאלי להתמודד עם ערוץ החדשות.

מרק מאירסון: ערוץ החדשות הוא ערוץ שקשה מאוד להרים אותו והוא גם לא כל כך מוכר פרסומות, אבל בכל זאת אנחנו רואים ייתכנות כלכלית.

מרק מאירסון: אנחנו אחת הקבוצות שכנראה נלך על ערוץ החדשות.

מרק מאירסון: אני חושב שיש מקום לשקול ערוץ חדשות נוסף, כפי שהיה בהצעה המקורית, כאשר הוא צריך להיות מיועד בעיקר לתפוצות.

מרק מאירסון: לפי הבדיקה שלנו, רק באירופה יש 600 אלף דוברי עברית.

מרק מאירסון: הם מתים לקבל חדשות מהארץ.

מרק מאירסון: לפי הבדיקה שלנו והמדגם, הם מוכנים לשלם עד 25$ למנוי.

מרק מאירסון: אם ערוץ 2 היה משודר לאירופה, הוא היה מקבל 25$ ממנוי.

מרק מאירסון: אם יש לך 50 אלף מנויים, זה עושה את הערוץ כלכלי.

אברהם פורז: אבל מה מונע היום מחברת כבלים אירופית לקלוט את הלווין ולהעביר את זה דרך כבלים אירופים?

מרק מאירסון: אתה צריך לעבור ללווין אחר.

מרק מאירסון: יאיר שטרן: זה סיפור מסובך.

מרק מאירסון: יש עניין של זכויות שידור שאתה יכול לשדר רק בארץ.

אברהם פורז: אבל אדם פרטי יכול להתקין אנטנת צלחת.

מרק מאירסון: בימים האלה, עם מה שמתרחש בארץ, אנחנו מרגישים את החסר של הערוץ הזה.

מרק מאירסון: אם מר שוקן רוצה ליצור ערוץ כלכלי ויש אנשים שמוכנים לשלם 50$ לחודש בשביל לקבל את הערוץ, זה עניינו ועניינם של אותם האנשים.

מרק מאירסון: אם הוא רוצה לייצר ערוץ כזה, זה צריך לעמוד תחת פיקוח של רגולטור בנושא אלימות, הסתה וכו'.

מרק מאירסון: אני חושב שנושא הפירסום בערוצים צריך להיות פתוח כך שהצרכן יוכל לבחור איפה לפרסם.

מרק מאירסון: שום רגולטור לא צריך להגיד ל"תנובה" ול"אוסם" ול"אורנג'" איפה לפרסם ואיך לפלח את השוק.

מרק מאירסון: זה מה שנעשה היום.

אתי בנדלר: כשוועדת הכלכלה דנה בשנת 1998 בבקשתה של שרת התקשורת דאז, חברת הכנסת לימור לבנת, לאשר ערוצים יעודיים וביניהם ערוץ החדשות, נושא הייתכנות הכלכלית בכלל לא עמד על שולחן הוועדה ולא היווה סיבה להחלטתה של ועדת הכלכלה לאשר ערוצי חדשות יעודיים.

אתי בנדלר: שרת התקשורת בזמנו אמרה שאין מקום לערוך מחקר בדבר ייתכנות כלכלית כל עוד הוועדה אינה מאשרת יציאה למכרז כזה.

אתי בנדלר: אחת הטענות היתה שערוץ החדשות עלול להוות מנוף לקידום אינטרסים אחרים, ביניהם אינטרסים פוליטיים, שכדי למנוע אותם צריכים להיות שני ערוצי חדשות.

אתי בנדלר: אני מניחה שהיום בטיוטת מסמכי המכרז נעשה מאמץ רציני וכן כדי לנטרל חששות כאלה.

אברהם פורז: יש גם תיקון חקיקה שעשה רגולציה של הדבר הזה.

אתי בנדלר: הרגולציה היתה בנושא אחר.

אתי בנדלר: אחת השאלות היתה אם בכלל מבחינה משפטית ערוץ חדשות יכול להיות ערוץ יעודי לפי נוסח החוק דאז, משום שכשהחוק תוקן ואיפשרו את הנושא הזה של ערוצים יעודיים לא הוזכר בכלל הנושא של ערוץ החדשות.

אתי בנדלר: בזמנו היתה מחלוקת משפטית מאוד נוקבת בין גברת דידי לחמן-מסר וביני, כאשר אני סברתי שערוץ חדשות אינו יכול להיות ערוץ יעודי.

אתי בנדלר: במסגרת תיקון לחוק ההסדרים, שנעשה בוועדת הכספים, תוקן החוק באופן שערוץ יעודי יכול להיות גם ערוץ חדשות.

אתי בנדלר: אם הוועדה היום איננה חוששת מהדברים שעמדו אז ביסוד קבלת אותה החלטה, היא רשאית לתקן את החלטתה כמבוקש כאן, דהיינו שיהיה ערוץ חדשות יעודי אחד בלבד, או לחילופין, הרשאה לפרסם מכרזים ליותר מערוץ חדשות אחד כשלא מתנים את פרסומם בכך שהם יפורסמו בו-זמנית.

אתי בנדלר: כמובן שאם תתקבל ההחלטה הראשונית, זה לא סותם את הגולל בפני שר התקשורת לבוא לוועדת הכלכלה בבקשה לאשר ערוץ חדשות נוסף.

אתי בנדלר: לעניין הבקשה לדרכי מימון נוספות, אנחנו מדברים על סעיף 6ל"ד(1)(ג) לחוק, האומר: "היה משדר הערוץ רשאי לממן את שידוריו באמצעות שידורי פרסומות ובאמצעות דרכי מימון נוספות, יובאו דרכי המימון הנוספות גם הן לאישור הממשלה והוועדה..." דרכי המימון הנוספות שצריכים לקבל את אישור הממשלה ואת אישור הוועדה צריכות להיות מפורטות בפני הממשלה והוועדה.

אתי בנדלר: אתמול הובא לידיעתי שדרכי המימון הנוספות לא נדונו בכלל בממשלה.

אתי בנדלר: לכן, בכל מקרה, גם אם הוועדה תחליט היום לאשר את הבקשה, הייתי מציעה שהאישור הזה יהיה מותנה בכך שהממשלה תדון בעניין, תאשר ותביא את זה בפני הוועדה.

אתי בנדלר: עו"ד ענבר בדבריה הסבירה שדרכי המימון הנוספות היו רק מכירת תוכניות.

אתי בנדלר: לוועדה הוכנה איזו שהיא טיוטה של הצעת החלטה לנושא הזה, כאשר מדובר גם על דמי מנוי.

אתי בנדלר: אם אכן בדעת השר לבקש את אישור הוועדה לקביעת דמי מנוי על ידי ערוץ חדשות יעודי, יש כאן איזה שהוא שינוי מאוד מהותי בתפיסה, ככל שאני מכירה, של חלוקת מימון עולם התקשורת באמצעות 3 קטגוריות: אגרות, דמי מנוי ופרסומות.

אתי בנדלר: כאן זה אפילו לא הוזכר בדברים שהובאו לוועדה, אלא רק בהצעת ההחלטה.

אתי בנדלר: אני הייתי מבקשת שדרכי המימון הנוספות יובהרו לוועדה בצורה מאוד ברורה - האם מדובר באמת אך ורק במכירת תוכניות, או שמדובר גם בדרכים נוספות.

דורית ענבר: לעניין שאלה של ערוץ אחד או שניים, ממצאי הבדיקה שלנו מראים שאין ייתכנות כלכלית לשני ערוצים.

דורית ענבר: יחד עם זאת, אין לנו שום התנגדות שמישהו יבוא וישכנע את המועצה ואת השר שיש ייתכנות כלכלית לערוץ נוסף.

דורית ענבר: מבחינתנו זה תקין וזה בסדר גמור.

דורית ענבר: הדיון מתקיים כאן על שאלת הבו-זמניות של הוצאת שני ערוצים, שעליה אנחנו חולקים.

דורית ענבר: אם תשתכנע הוועדה, השר או המועצה שיש כדאיות כלכלית או יש טעם לשנות את האופי של הערוץ ולהוציא אותו באופי אחר, מבחינתנו אין שום התנגדות.

דורית ענבר: מה שאנחנו מבקשים לשנות זה את הבו-זמניות, כי אנחנו חושבים שזה יהיה לא כלכלי.

דורית ענבר: אנחנו בהחלט לא פוסלים את האפשרות שייקבע שעכשיו יצא ערוץ אחד וערוץ שני יצא אם וכאשר יסתבר שיש ייתכנות כלכלית.

דורית ענבר: לגבי דמי מנוי ההחלטה המבוקשת היא לאפשר הכנסות נוספות לערוצים הללו, מכיוון שאנחנו מעריכים שמלכתחילה הם מתחילים בעמדת חולשה ונחיתות.

דורית ענבר: אנחנו רוצים לאפשר להם להתכלכל ככל האפשר בכבוד.

דורית ענבר: ההצעה מאפשרת להם למכור את התכנים שלהם.

אברהם פורז: הכנסת היא התחנה האחרונה.

אברהם פורז: כל חקיקת משנה מהסוג הזה צריכה לעבור את המועצה, את השר, את הממשלה.

אברהם פורז: לפי מה שאני רואה פה, העניין לא בשל להחלטה כי הממשלה לא החליטה על דרכי המימון.

דורית ענבר: דנתי אתמול עם עו"ד דידי לחמן-מסר בסוגייה הזאת.

דורית ענבר: זאת לא הפעם הראשונה שהסוגייה הזאת עלתה.

אברהם פורז: אבל מה מפריע לכם לקבל החלטת ממשלה תוך כמה ימים?

דורית ענבר: ודאי שלא מפריע לי.

דורית ענבר: ההצעה שהובאה זאת ההצעה הנכונה.

דורית ענבר: הייתי רוצה שתתקבל כאן ההחלטה, שתהיה כפופה.

דורית ענבר: .

אתי בנדלר: בנסיבות העניין, מאחר שזה כבר הגיע ופורסם על סדר יומה של ועדת הכלכלה, ניתן לאשר, אבל זו בהחלט לא הדרך הראויה.

דורית ענבר: מה שנאמר בחוק הוא שההחלטה מתקבלת באישור הממשלה והוועדה, דהיינו ועדת הכלכלה.

דורית ענבר: לא מדובר בהכרח על איזה שהוא סדר.

אתי בנדלר: אני חולקת על זה.

דורית ענבר: בתוך ימים העניין הזה יעלה לישיבת ממשלה.

דורית ענבר: והיה ולא יהיה אישור ממשלה, בוודאי שכל האישור כאן יהיה אישור מותנה.

אברהם פורז: אבל אז אנחנו נראים מאוד מגוחך.

יהושע מצא: מכיוון שמדובר על ימים צריך להמתין להחלטת הממשלה.

אבשלום וילן: אני מציע לאשר את זה בכפוף להחלטת הממשלה.

אברהם פורז: גברת בנדלר, האם די בזה שאנחנו אומרים שמותר להם למכור תכנים כדרך מימון, או אנחנו צריכים להכנס לרמת פירוט יותר מזה?

אתי בנדלר: ככל שמדובר במכירת תכנים נדמה לי שהפירוט הזה מספיק, ובלבד שלא יהיו דרכי מימון נוספות.

אברהם פורז: אנחנו מתבקשים לאשר 3 דברים: לאפשר מכירת תכנים, כאשר מכירת התכנים טעונה אישור ממשלה, לאשר ערוץ חדשות אחד ולוותר לגבי ערוץ החדשות על התביעה למכסה של הפקות מקוריות שאינן חדשות.

אתי בנדלר: אני לא חושבת שאפשר לוותר לחלוטין לפי לשון החוק.

דורית ענבר: מדובר על להקטין ל-50 שעות.

אחמד טיבי: הוגש לכם נייר עמדה על צורת המכרז לגבי הערוץ היעודי בערבית.

אחמד טיבי: אני מסכים שהחומר יהיה נייר העמדה שייצג את המגזר הערבי, חוץ מהדף האחרון שמציע לכם רשימת מומלצים.

אחמד טיבי: אני מבקש לזרוק את הרשימה הזאת לפח, כי היא לא מייצגת את המגזר הערבי.

אברהם פורז: חבר הכנסת מצא, אתה עדיין איתן בדעתך שצריך לבקש את החלטת הממשלה לפני ההצבעה?

יהושע מצא: לא, אדוני.

אברהם פורז: אנחנו נצביע על כל נושא בנפרד.

אברהם פורז: הנושא הראשון יהיה מכירת תכנים – אם אנחנו מאפשרים למי שיקבל את זה לממן את שידוריו גם מתוכניות; הנושא השני אם אנחנו מוותרים על המגבלה של הוצאת שני ערוצי חדשות בו זמנית, והדבר השלישי זה מכסת ההפקות המקומיות שהם לא חייבים.

אתי בנדלר: בכך שאתה מקבל החלטה לאשר ערוץ חדשות אחד, אין כדי למנוע בעתיד מהשר לבוא לוועדה לבקש ערוץ חדשות נוסף.

אברהם פורז: מי בעד אישור הסעיף הראשון –דרכי המימון?

אברהם פורז: ה צ ב ע ה בעד – 7 נגד – 0 נמנע – 1 אושר

אברהם פורז: ה צ ב ע ה בעד – 8 נגד – 0 אושר לגבי הפקות המקוריות ביקשתם 50 שעות.

אברהם פורז: אני מציע מינימום 10 שעות.

אברהם פורז: מי בעד 10 שעות?

אברהם פורז: ה צ ב ע ה בעד – 8 נגד – 0 אושר אתי בנדלר: אני רוצה להזכיר שדרכי המימון יובאו לאישור הממשלה ודיווח על החלטת הממשלה תמסר לוועדה.